Castellabate

Castellabate er en by og en kommune i provinsen Salerno i regionen Campania i sørvestlige Italia. Det var i henhold til folketellingen 8 485 innbyggere i 2013. Castellabate er en middelalderlandsby fra 1123. Byen ligger på en høyde 278 meter over havet, og skuer utover de to fiskerlandsbyene San Marco di Castellabate og Santa Maria di Castellabate. Castellabate er også navnet på kommunen, og San Marco, Santa Maria, Lago og Ogliastro Marina er fire av totalt åtte større frazioni (distrikter) i kommunen. Castellabate ligger i Cilento og Vallo di Diano nasjonalpark, en av Italias største nasjonalparker, som har stått på UNESCOs verdensarvliste siden 1998. Byen har blitt tildelt det blå flagget for rene strender og krystallklart vann. Referanser Eksterne lenker Offisielt nettsted (en) Castellabate – kategori av bilder, video eller lyd på Commons (en) Castellabate – galleri av bilder, video eller lyd på Commons